Selgus trammiliini lennujaamani pikendamise projekteerimis- ja ehitushanke võitja – Adaur.ee: kinnisvaraturg peopesal
Selgus trammiliini lennujaamani pikendamise projekteerimis- ja ehitushanke võitja (1)
Sildid: Eesti, ehitamine, ehitus, ERR, Euroopa, KMG Inseneriehituse, koostöö, kvaliteet, kvartal, leping, linn, maksumus, Merko, objekt, projekt, Rimi, Suur-Sõjamäe, Tallinn, taristu, territoorium
Tallinna Linnatranspordi AS kuulutas rahvusvahelise riigihanke „Lennujaama trammiliini taristu projekteerimine ja ehitamine“ raames edukaks konsortsiumi AS Merko Ehitus Eesti ning KMG Inseneriehituse AS-i pakkumuse maksumusega 11 475 253,70 eurot (käibemaksuta).
Hankele laekus tähtaegselt kuus pakkumist, mis kõik jäid alla projekti eelarveks planeeritud 19,7 miljonit eurot.
„Oleme hanke tulemustega rahul, maksumus on projekti eelarvega võrreldes märgatavalt madalam. TLT ning Merko juhitava konsortsiumi koostöö oli 3. ja 4. trammiliini rekonstrueerimisprojekti raames edukas ning tööd teostatud kvaliteetselt. Olen kindel, et ka sel korral ei tule otsuses kahelda. Lepingu sõlmimise ning projekteerimistöödeni saame jõuda veel oktoobri jooksul,“ ütles TLT juhatuse esimees Enno Tamm.
Lennujaama trammiliiniga ühendamise projekti raames rajatakse Ülemiste raudteejaama läheduses asuvalt tagasipöörderingilt tunnel raudteede ja Suur-Sõjamäe tänava alt läbi Keevise tänavale. Piki Keevise tänavat viiakse trammitee lennujaama territooriumile, kuhu ehitatakse tagasipöördering. Uue trammitee pikkus on umbes kaks kilomeetrit. Uued trammipeatused rajatakse Keevise tänavale ning Lennujaama juurde, trammide toiteks ehitatakse uus veoalajaam. Teedeehituslikult korrastatakse Ülemiste kvartali tänavavõrku ja rekonstrueeritakse Lennujaama tee mõlemad harud. Lennujaama juures olev trammipeatus ühendatakse lennujaama reisiterminaliga eskalaatorsõlme ning peatuseni viiva galerii abil.
03.11.2015 Tallinna lennujaamani viiva trammitee ehitusleping sai allkirjad
Täna, 3.novembril kirjutasid Tallinna Linnatranspordi AS-i juhatuse esimees Enno Tamm ning AS Merko Ehitus Eesti juhatuse esimees Tiit Roben alla lennujaamani viiva trammiliini taristu projekteerimis- ja ehituslepingule. Tallinna Linnatranspordi AS
23.01.2014 Trammitaristu rekonstrueerimise hankeleping kirjutati alla
Täna kirjutasid Tallinna Linnatranspordi AS-i ning 4.trammiliini taristu projekteerimise ja rekonstrueerimise riigihanke võitja, konsortsiumi AS Merko Ehitus Eesti, KMG Inseneriehituse AS ja Ratatek OY esindajad alla hankelepingu, mille alusel saab
Uuem uudis: Tallinnas saab juurde uue kortermaja ››
‹‹ Vanem uudis: Kõige põhjalikum elamispindade turuülevaade “Korteriturg:edasised suundumused 2015”
One comment on “Selgus trammiliini lennujaamani pikendamise projekteerimis- ja ehitushanke võitja”
Buss nr 29.väljumis aeg linnast 12.59 lõugab raadio nii et võimatu on busdis olla äkki teetr oma juhtidelr selgeks et ta ei sõida üks!